Salambo
Salambo fuit dea Syrorum aut Carthaginiensium, cuius cultum in Romam introduxit Elagabalus imperator, secundum Historiam Augustam ("Salambonem etiam omni planctu et iactatione Syriaci cultus exhibuit"). Saeculo undevicensimo, Gustavus Flaubert, auctor Francogallicus, de cultu Salambonis apud Carthaginienses in Salammbô mythistoria historica scripsit, ubi Salammbô, Francogallicum filiae Hamilcaris Barcae nomen, e nomine deae ortum esse dicitur. Hoc tamen nomen fictum est, quia verum filiae Hamilcaris nomen non scimus.